Amahil n teẓri d win nebḍa ɣef sin yiḥricen, ixef amezwaru deg-s nexdam assisen ɣef tmedyazt d tawsatin-is akked d liḥala tettidir tmeṭṭut taqbaylit acku asental-a d win icudden ɣur-s, syin akin deg yixef wis sin nexdam-d tabadut n ucewwiq d usissen ɣef usental-a i yerzan tamedyazt n uxeddim am uzeṭṭa d usendu neɣ tiwizi d talaɣt... Acku nebḍa axeddim-a ɣef win i yettwassmersan deg uxxam akked d win yettwassmarsen beṛṛa i uxxam, ma d amahil n wannar deg-s neɛreḍ ad d-negmer tugget n yisefra yerzan asental-a, aya s ufran n kra n temsulɣa s usteqsi n kra n tlawin i mazal deg tkatut-nsent kra n cfawat d tugniwin s yes-sent ad d-nessenɛat udem n tadderta, d kra n tjentaḍin (ireṭṭalen) i d-yeɣlin ger ifassen-nteɣ, ayagi s tuddma n tezmilin akked d usekles i nessaxdm.